
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΝΩΣΕΙΣ 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Κοινότητας Γέρακα Αττι¬ 
κής και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου του 2ου Δημοτικού Σχολείου 
Γέρακα Αττικής.*.. 1 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης, ακινήτου που βρίσκεται 
εντός του ρυμοτομικού σχεδίου του δήμου Αγίου Δημητρϊου 
(Μπραχάμι) Ν. Αττικής. 2 

Χαρακτηρισμός ως διατηρητέου του κτιρίου που βρίσκεται επί της 


οδού Οικονόμου αρ. 25 στην περιοχή Εξαρχείων της Αθήνας, 
φερομένου ως ιδιοκτησία Άννας Καντακίδου και καθορισμός ει¬ 
δικών όρων και περιορισμών δόμησης. 3 

Χαρακτηρισμός ως διατηρητέων είκοσι (20) κτιρίων που βρίσκονται 
στην πόλη του Ναυπλίου και καθορισμός ειδικών όρων και περιο¬ 
ρισμών δόμησης... 4 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

( 1 ) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή Κοινότητας Γέρακα Αττικής 
και που απαλλοτριώθηκε υπέρ και μέ δαπάνη του ΟΣΚ, με σκοπό 
την ανέγερση διδακτηρίου του 2ου Δημοτικού Σχολείου Γέρακα Ατ¬ 
τικής. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 6283/1819/ 
24.9.86 (ΦΕΚ 993/Τ.Δ./16.10.86) κοινή απόφαση των Υπουργών 
Παιδείας - Θρησκευμάτων και Οικονομικών, για κήρυξη αναγκαστι¬ 
κής απαλλοτρίωσης, υπέρ και με δαπάνη-του ΟΣΚ έκτασης εμβαδού 
5.000 μ 2 (και σύμφωνα με το οριστικό διάγραμμα του κτηματογράφου 
5.000 μ 2 ), που βρίσκεται στην εκτός Σχεδίου περιοχή Κοινότητας Γέ¬ 
ρακα Αττικής και τους δρόμους Γαργητού Ευμένη - Νικίου και Ανα- 
κρέοντος και προορίζεται για την ανέγερση διδακτηρίου του 2ου Δημο¬ 
τικού Σχολείου Γέρακα Αττικής κατέθεσε στο Ταμείο Παρακαταθηκών 
και Δανείων υπέρ των δικαιούχων ιδιοκτητών την οριστική αποζημί¬ 
ωση που καθορίσθηκε σύμφωνα με την 449/28.4.87 απόφαση του 
Μονομελούς Πρωτοδικείου και με τη συμβιβαστική επίλυση σύμφωνα 
με την 639 απόφαση, του Δ.Σ. του Ο.Σ.Κ. θέμα 11ο της 1604/ 
24.11.87 συνεδρίασης και εκδόθηκε το 897564/23.12.1987 γραμ¬ 
μάτιο σύστασης παρακαταθήκης για ποσό 17.919.340 δρχ. 

Αθήνα, 12 Ιανουάριου 1988 
Ο Δ/ντής Συντονιστής 
Γ. ΠΑΤΣΙΛΙΝΑΚΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση μεταφοράς συντελεστή δόμησης ακινήτου που βρίσκεται εντός 

του ρυμοτομικού σχεδίου του δήμου Αγίου Δημητρίου (Μπραχάμι) 

Ν. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά, κατά την εφαρμογή του Ν. 
880/1979» (ΦΕΚ 138/Α) όπως τροποποιήθηκε με το από 
19.6.1982 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς σντελεστού δομήσεως κατά το Ν. 880/1979» (ΦΕΚ 154/ 
Α), όπως τροποποιήθηκε με το υπ’ αριθ. 367/1987 Π. Δ/γμα (ΦΕΚ 
163/Α). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παραγρ. 1. 

6. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.1987). 

8. Την υπ’ αριθ. 8404/1987 πράξη συνέναισης των Ελευθερίου Οι¬ 
κονόμου και Αργυρώς συζύγου Ελευθ. Οιονόμου κατοίκων Γαλατά - 
Κυδωνιάς αποκλειστικών κυρίων του παρακάτω περιγραφομένου ακι¬ 
νήτου. 

9. Την υπ’ αριθ. 45767/8777/9.7.87 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων για προέγκριση της 
σχετικής τεχνικής μελέτης. 


10. Τις υπ’ αριθ. 295/86 και 52/87 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος, με πρόταση του 
Αναπληρωτή Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Αρθρο 1. 

Εγκρίνεται η μεταφορά συντελεστή δόμησης του ακινήτου (βαρυνο- 
μένου) που βρίσκεται επί ανωνύμου οδού στο οικοδομικό τετράγωνο 
1103 του ρυμοτομικού σχεδίου του Δήμου Αγίου Δημητρίου (Μπρα¬ 
χάμι) Ν. Αττικής και του οποίου την αποκλειστική κυριότητα έχουν οι 
παραπάνω αιτούντες τη μεταφορά του συντελεστή δόμησης, όπως το 
βαρυνόμενο ακίνητο φαίνεται με στοιχεία 4, 5, 6, 7, 8, 10, 4 στο σχε¬ 
τικό πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 75713/1987 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 158,10 τ.μ. 

β. Ποσοστό κάλυψης: 70%. 

_ γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,4. 

δ. Δομήσιμες επιφάνειες που αντιστοιχούν σ’ αυτό είναι: 
158,10X1,4=221,34 τ.μ. από τα οποία 110,67 τ.μ. από ισόγειο 
(158,10x0,70=110,67 τ.μ.) και 110,67 τ.μ. από ορόφους 
(221,34-110,67=110,67 τ.μ.). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Ελευθερίου Οικονόμου και Αργυρώς συζ. Ελευθ. Οικονόμου 
για εμβαδόν 110,67 τ.μ. από ισόγειο και 110,67 τ.μ. από όροφο. 

Άρθρο. 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 7 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Οικ. 10137/137 (3) 

Χαρακτηρισμός ως διατηρητέου του κτιρίου που βρίσκεται επί της οδού 

Οικονόμου αρ. 25 στην περιοχή Εξαρχείων της Αθήνας, φερομένου 

ως ιδιοκτησία Άννας Καντακίδου και καθορισμός ειδικών όρων και 

περιορισμών δόμησης. 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό- 
τερα τα<αρθρα 3 και 4 (παρ. 2). 

2. Τηνυπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β/83) και ειδικότερα το άρθρο 5, 
όπως τροποποιήθηκε με την υπ’ αριθ. 28112/356/17.4.1985 όμοια 
απόφασή (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος, Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (ΦΕΚ 526/Β). 

5. Την υπ’ αριθ. Υ.1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6..Την από 5.11.87 αιτιολογική έκθεση της Διεύθυνσης παραδοσια¬ 
κών οικισμών και περιβάλλοντος (Γ7). 

7. Την από 27.11.1987 απάντηση της Άννας Καντακίδου, αποφα¬ 
σίζουμε: . 

1. Χαρακτηρίζεται ως διατηρητέο το κτίριο που βρίσκεται επί της 
οδού Οικονόμου αριθ. 25 στην περιοχή Εξαρχείων της Αθήνας, φερό- 
μενο ως ιδιοκτησία Άννας Καντακίδου, όπως φαίνεται σημειωμένο με 
διαγράμμιση στο σχετικό πρωτότυπο τοπογραφικό διάγραμμα σε κλί¬ 


μακα 1:1000 που θεωρήθηκε από τον Προϊστάμενο της Δ/νσης Πολεο- 
δομικών Εφαρμογών με την υπ’ αριθ. 10137/1988 πράξη του και που 
συνοπτικό του αντίτυπο δημοσιεύεται με την παρούσα απόφαση γιατί 
πρόκειται για αξιόλογο κτίριο με ιδιαίτερο αρχιτεκτονικό χαρα¬ 
κτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων με γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τις διατάξεις της παρ. 2 του άρθρου 4 του Ν. 
1577/85 περί Γενικού Οικοδομικού Κανονισμού εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση του 
κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Ιανουάριου 1988 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Οικ. 10136/138 (4) 

Χαρακτηρισμός ως διατηρητέων είκοσι (20) κτιρίων που βρίσκονται στην 

πόλη του Ναυπλίου και καθορισμός ειδικών όρων και περιορισμών δό- 

μησης. 

ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικότερα 
τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού και Πε¬ 
ριβάλλοντος (ΦΕΚ 767/Β/83) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Τηνυπ’αριθ. 31252/1530/20.5.87 κοινή απόφαση των Υπουργών 
Προεδρίας της Κυβερνήσεως, Εσωτερικών και Περιβάλλοντος, Χωροτα¬ 
ξίας και Δημοσίων Έργων (ΦΕΚ 482/Δ/87). 

4. Την υπ’ αριθ. Υ. 1291/1987 Απόφαση του Πρωθυπουργού «σύσταση 
θέσης αναπληρωτή Υπουργού στα Υπουργεία Εξωτερικών, Εθνικής Άμυ¬ 
νας, Περιβάλλοντος Χωροταξίας και Δημοσίων Έργων, κ.λπ.» (ΦΕΚ 
526/Β). 

5. Την υπ’ αριθ. Υ.1436/15.10.87 Απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/Β). 

6. Την από 11.2.1987 αιτιολογική έκθεση της Διεύθυνσης Παραδοσια¬ 
κών Οικισμών και Περιβάλλοντος (Γ7). 

7. Την παρέλευση της προθεσμίας που ορίζεται από τις διατάξεις του άρ¬ 
θρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν στη 
Δ/νση Παραδοσιακών Οικισμών και Περιβάλλοντος (Γ7) τυχόν αντιρρή¬ 
σεις των ενδιαφερομένων, αποφασίζουμε: 

1, Χαρακτηρίζονται ως διατηρητέα είκοσι (20) κτίρια που βρίσκονται 
στην πόλη του Ναυπλίου, όπως αυτά αναφέρονται αριθμημένα με αύξοντα 
αριθμό από 1 μέχρι 20 στον παρακάτω πίνακα και σημειώνονται με δια¬ 
γράμμιση και τον αντίστοιχο αύξοντα αριθμό στο σχετικά πρωτότυπο τοπο¬ 
γραφικό διάγραμμα σε κλίμακα 1:1000 που θεωρήθηκε από τον Προϊστά¬ 
μενο της Δ/νσης Πολεοδομικών Εφαρμογών με την υπ’ αριθ. 10138/ 
1988 πράξη του και που συνοπτικό του αντίτυπο δημοσιεύεται με την πα¬ 
ρούσα απόφαση γιατί πρόκειται για κτίρια με ιδιαίτερο αρχιτεκτονικό και 
μορφολογικό ενδιαφέρον και αποτελούν χαρακτηριστικά δείγματα της πα¬ 
ραδοσιακής αρχιτεκτονικής. 

ΚΑΤΑΛΟΓΟΣ ΔΙΑΤΗΡΗΤΕΩΝ ΚΤΙΡΙΩΝ 

α/α Διεύθυνση κτιρίου Φερόμενος ως ιδιοκτήτης 

1. Β. Αλεξάνδρου 11-Υψηλάντου 12 Ρούτουλα Ιωαν. 

2. Β. Αλεξάνδρου 13-15-Σιώκου 11 Νιαουδάκης Νικόλαος 

3. Β. Αλεξάνδρου 28-Όλγας 27 Ξυνός Ιωάννης 

4. Β. Γεωργίου Α' 4-Κομνηνού Πεζός Νικόλαος 

5. Β. Κων/νου 3 Αδελφότης Κυρίων Ναυπλίου 

6. Β. Κων/νου 5~Κοκκίνου 10 Σεναρίου Μ. Σμυρν. 

7. Β. Κων/νου 12 Περάκης Εμμ. 


Β. Αλεξάνδρου 6-Βασ. Όλγας 3 


9. Β. Αλεξάνδρου 8-Β.Όλγας 5 

10. Β. Όλγας 13-Αλεξάνδρου 14 


Παπανδριανός Γ., Χάριτος 
Αγ. Χάριτος Δημ.-Παν.— 
Γεωρ. 

Μουταουρίδη Λίλα 
Τερζάκης Εμμ.-Κατσαΐτη 
Ελένη 

Κομούοη Σ. Ελένη 
Κομούση Σ. Ελένη 


11. Β. Όλγας 17-Αλεξάνδρου 18 Κομούοη Σ. Ελένη 

12. Β. Όλγας 19-Αλεξάνδρου 20 Κομούση Σ. Ελένη 

13. Β. Όλγας 21-Κοτσανοπούλου 

3- Αλεξάνδρου 22 Μανουσάκης Ευάγγελος 

14. Β. Όλγας 23-Κοτσανοπούλου 

4- Β. Αλεξάνδρου 24 Κολουρίδης Παρασ. 

15. Β. Όλγας 29-Αλεξάνδρου 30-32 Γαβρίλου Ειρήνη 

16. Ζυγομαλά 16 Ρετσίνα Κων/να 

17. Ζυγομαλά 18 Ζουμπουλάκης Νικόλαος 

18. Ζυγομαλά 24-26 Μαναριώτης Νικόλαος 

19. Ζυγομαλά 40 Βεργιόπουλος Γεώργιος 

20. Ζυγομαλά 44 Λιανός Αντώνιος 

2. Ως διατηρητέο χαρακτηρίζεται το αρχικό εκάστοτε κτίριο καθώς και 
οι εναρμονιζόμενες με αυτό μεταγενέστερες προσθήκες όχι όμως και τα πά- 
σης φύσης υπάρχοντα προσκτίσματα που αλλοιώνουν το αρχικό κτίριο και 
μπορούν να αφαιρεθούν μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε αφαί¬ 
ρεση, αλλοίωση ή καταστροφή των επί μέρους αρχιτεκτονικών και διακο- 
σμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η ενί¬ 
σχυση του φέροντα οργανισμού, η εσωτερική διαρρύθμιση καθώς και επεμ¬ 
βάσεις για λόγους λειτουργικούς των διατηρητέων κτιρίων, εφόσον δεν αλ¬ 
λοιώνεται ο αρχιτεκτονικός χαρακτήρας του και δε θίγονται τα διατηρητέα 
στοιχεία τους. 

5. α. Δεν επιτρέπεται η τοποθέτηση φωτεινών ή μη επιγραφών και διαφη¬ 
μίσεων σε οποιαδήποτε θέση των κτιρίων. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για τυχόν χρήση 
των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο των καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια των 
καταστημάτων, έστω και αν τοποθετούνται μέσα στις προσθήκες έχουν 
χρώμα λευκό κίτρινο, σταθερό και συνεχές και αποτελούνται από μεμονω¬ 
μένα στοιχεία, γράμματα, αριθμούς. 

6. Για οποιαδήποτε επέμβαση στο εξωτερικό και εσωτερικό των διατη¬ 
ρητέων κτιρίων καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Ιανουάριου 1988 

Ο ΑΝΑΠΑ. ΥΠΟΥΡΓΟΣ 


ΜΑΝΟΛΗΣ ΠΑΠΑΣΤΕΦΑΝΑΚΙ! 

